Banksy

Ο Banksy είναι γνωστός Βρετανός καλλιτέχνης του γκραφίτι, πολιτικός ακτιβιστής και σκηνοθέτης ταινιών, ανεπιβεβαίωτης ακόμα ταυτότητας. Τα έργα του είναι συνήθως σατιρικά, σχολιάζοντας ζητήματα πολιτικής και κουλτούρας, με επιγράμματα που συνδυάζουν το μαύρο χιούμορ με γκραφίτι, τα οποία εκτελούνται με μια ιδιαίτερη τεχνική στένσιλ. Τα πολιτικού και κοινωνικού σχολιασμού έργα του έχουν εμφανισθεί σε δρόμους, τοίχους και γέφυρες πόλεων σε όλο τον κόσμο. Η δουλειά του Banksy ξεκίνησε από την underground σκηνή του Μπρίστολ και περιελάμβανε συνεργασίες μεταξύ καλλιτεχνών και μουσικών. Ειδικοί έχουν σημειώσει, ότι το στυλ του είναι παρόμοιο με του Blek le Rat, ωστόσο ο ίδιος ισχυρίζεται πως έχει εμπνευστεί από τον "3D", έναν καλλιτέχνη, που στη συνέχεια έγινε ένα από τα ιδρυτικά μέλη του αγγλικού μουσικού συγκροτήματος Massive Attack. Ο Banksy αρνείται την πώληση φωτογραφιών ή αναπαραγωγών των έργων του, αν και δημοπράτες τέχνης έχουν αποπειραθεί να πουλήσουν μερικά από τα γκραφίτι αφήνοντας το πρόβλημα της αφαίρεσης τους από την αρχική τοποθεσία στον πλειοδότη της δημοπρασίας. Η πρώτη ταινία του Banksy "Exit through the Gift Shop" έκανε την εμφάνιση της το 2010 στο φεστιβάλ κινηματογράφου Σαντανς, ενώ στην Ελλάδα έχει μεταφραστεί ως "Η Τέχνη στο δρόμο". Τον Ιανουάριο 2011 προτάθηκε για το βραβείο καλύτερου ντοκιμαντέρ και το 2014 βραβεύτηκε ως πρόσωπο της χρονιάς στα Webby Awards.

 To όνομα καθώς και η ταυτότητα του Banksy παραμένουν άγνωστα, ωστόσο έρευνα που πραγματοποιήθηκε το 2008 από την εφημερίδα Mail on Sunday αποκάλυψε, πως πρόκειται για τον Robin Gunningham, έναν παλιό μαθητή του δημόσιου, καθολικού σχολείου Bristol. Η πρόταση αυτή ενισχύθηκε το 2016 σύμφωνα με μια μελέτη με θέμα τις τοποθεσίες, που έχουν εντοπισθεί έργα του Banksy και διαπιστώνεται πως η συχνότητα εμφάνισης των έργων του συσχετίζεται με τις γνωστές κινήσεις του Gunningham.Υπάρχουν, επίσης, εικασίες, που υποστηρίζουν ότι ο Banksy είναι γυναίκα ή μια ομάδα επτά καλλιτεχνών. Toν Οκτώβριο 2014 κυκλοφόρησε η φήμη, ότι ο Banksy συνελήφθη και η ταυτότητα του αποκαλύφθηκε προκαλώντας σύγχυση στον κόσμο του διαδικτύου. Παράλληλα, έχει δεχθεί οξεία κριτική κατηγορούμενος πολλαπλές φορές για βανδαλισμό και αντιγραφή άλλων καλλιτεχνών. Υπάρχει επίσης εικασία ότι ο Ελβετός καλλιτέχνης Maître de Casson μπορεί να είναι Banksy. Ο Maître de Casson το αρνείται στον ιστότοπό του. Τέχνη του δρόμου „Banging Your Head Against a Brick Wall“ - Verlag Weapons of Mass Distraction - ISBN 0-9541704-0-7 „Exitstencilism“ - Verlag Weapons of Mass Distraction - ISBN 0-9541704-1-5 „Cut it out“ - Verlag Weapons of Mass Distraction - ISBN 0-9544960-0-0 „Wall and Piece“ - Verlag Random House - ISBN 1-84413-786-4 (Zusammenfassung obiger drei Bücher) Exit through the gift shop(2010) "Faces of the week", BBC News, 15 Σεπτεμβρίου 2006 επίσημη ιστοσελίδα του Banksys Ο Γκαλερίστας του Banksys, Στιβ Λαζαρίδης Αρχειοθετήθηκε 2008-09-08 στο Wayback Machine. „Die ungewollte Bilderspende“ – Άρθρο για τον Banksy Αρχειοθετήθηκε 2007-05-14 στο Wayback Machine.(Γερμανικά) Φωτογραφικό υλικό από το artofthestate.co.uk (Αγγλικά) Φωτογραφικό υλικό από το ekosystem.org (Αγγλικά) Φωτογραφικό υλικό από το sublines.de (Γερμανικά) Φωτογραφικό υλικό από το woostercollective.com (Αγγλικά)